इन हड़ताली मीडियाकर्मियों के समर्थन में सैकड़ों मीडियाकर्मियों और मीडिया संगठनों ने आज एक नवंबर को दिन में बारह बजे महुआ न्यूज का आफिस घेर लेने का ऐलान कर दिया है. इस घेराव का मकसद महुआ न्यूज के अंदर संगठित होकर लड़ रहे साथियों को नैतिक समर्थन देना है और प्रबंधन को ये चेतावनी की अगर जल्द से जल्द मांगें नहीं मानी गई तो महुआ न्यूज के बाहर हजारों लोग न सिर्फ आमरण अनशन पर बैठेंगे बल्कि महुआ के सिक्योरिटी गार्डों को हटाकर खुद पूरे आफिस पर नियंत्रण कर लेंगे और मैनेजमेंट के लोगों को भी आफिस में आने से रोक देंगे.